CELEX: 32000D0333
Language: bg
Date: 2000-04-25 00:00:00
Title: Решение на Комисията от 25 април 2000 година за установяване на специални условия за внос на двучерупчести мекотели, бодлокожи, ципести и морски коремоноги с произход от Социалистическа република Виетнам (нотифицирано под номер (2000) 1054)Текст от значение за ЕИП.

Важна правна забележка

|

32000D0333

Официален вестник n° L 114 , 13/05/2000 стр. 0042 - 0043 специално чешко издание глава 3 том 29 стр. 96  - 97 специално испанско издание глава 3 том 29 стр. 96  - 97 специално унгарско издание глава 3 том 29 стр. 96  - 97 специално литвийско издание глава 3 том 29 стр. 96  - 97 LV.ES глава 3 том 29 стр. 96  - 97 MT.ES глава 3 том 29 стр. 96  - 97 PL.ES глава 3 том 29 стр. 96  - 97 SK.ES глава 3 том 29 стр. 96  - 97 специално словенско издание глава 3 том 29 стр. 96  - 97

		20000425Решение на Комисиятаот 25 април 2000 годиназа установяване на специални условия за внос на двучерупчести мекотели, бодлокожи, ципести и морски коремоноги с произход от Социалистическа република Виетнам(нотифицирано под номер (2000) 1054)(текст от значение за ЕИП)(2000/333/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/492/ЕИО на Съвета от 15 юли 1991 г. относно определяне на здравните изисквания за производството и пускането на пазара на двучерупчести мекотели [1], последно изменена с Директива 97/79/ЕО [2], и по-специално член 9, параграф 3, буква б) от нея,като има предвид, че:(1) Експерт от Комисията е направил визита с цел инспекция в Социалистическа република Виетнам, за да удостовери условията на производство, съхранение и изпращане в Общността на рибни продукти.(2) Разпоредбите от законодателството на Социалистическа република Виетнам възлага на National Fisheries Inspection and Quality Assurance Center (Nafiqacen) отговорността за инспектиране здравето на двучерупчестите мекотели, бодлокожите, ципестите и морските коремоноги и за мониторинга на хигиената и санитарните условия на производство. Същото законодателство оправомощава Nafiqacen да разрешава или забранява добива на двучерупчести мекотели, бодлокожи, ципести и морски коремоноги от някои зони.(3) Nafiqacen и неговите лаборатории са в състояние ефективно да удостоверяват прилагането на действащото законодателство в Социалистическа република Виетнам.(4) Компетентните органи на Социалистическа република Виетнам са поели ангажимент редовно и бързо да предоставят на Комисията данни за присъствието на планктон, съдържащ токсини, в зоните за добив.(5) Компетентните органи на Социалистическа република Виетнам са представили официални гаранции за изпълнението на изискванията, определени в глава V от приложението към Директива 91/492/ЕИО, както и на други, еквиваленти на тях изисквания за класификация на производствените зони и зоните за прехвърляне, за одобряване на центрове за изпращане и очистване, за контрол на общественото здраве и за производствен мониторинг.(6) Социалистическа република Виетнам отговаря на изискванията за включване в списъка с трети страни, отговарящи на условията за еквивалентност, посочени в член 9, параграф 3, буква a) от Директива 91/492/ЕИО.(7) Социалистическа република Виетнам желае да изнася за Общността замразени или преработени двучерупчести мекотели, бодлокожи, ципести и морски коремоноги, които са били стерилизирани или термично обработени съгласно изискванията на Решение 93/25/ЕИО на Комисията [3], последно изменено с Решение 97/275/ЕО [4]. За тази цел следва да бъдат определени производствените райони, от които могат да се добиват и изнасят за Общността двучерупчести мекотели, бодлокожи, ципести и морски коремоноги.(8) Специалните условия за внос следва да се прилагат, без да се засягат решенията, взети в изпълнение на Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях [5], последно изменена с Директива 95/22/ЕО [6].(9) Мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1National Fisheries Inspection and Quality Assurance Center (Nafiqacen) към Министерството на рибарството е компетентният орган в Социалистическа република Виетнам за удостоверяване и сертифициране спазването на изискванията на Директива 91/492/ЕИО относно двучерупчестите мекотели, бодлокожите, ципестите и морските коремоноги.Член 2Двучерупчестите мекотели, бодлокожите, ципестите и морските коремоноги с произход от Социалистическа република Виетнам, предназначени за консумация от човека, трябва да произхождат от разрешените производствени райони, изброени в приложението към настоящото решение.Член 3Адресати на настоящото решение са държавите-членки.Съставено в Брюксел на 25 април 2000 година.За КомисиятаDavid ByrneЧлен на Комисията[1] ОВ L 268, 24.9.1991 г., стр. 1.[2] ОВ L 24, 30.1.1998 г., стр. 31.[3] ОВ L 16, 25.1.1993 г., стр. 22.[4] ОВ L 108, 25.4.1997 г., стр. 52.[5] ОВ L 46, 19.2.1991 г., стр. 1.[6] ОВ L 243, 11.10.1995 г., стр. 1.--------------------------------------------------20000425ПРИЛОЖЕНИЕНомер | Наименование |01 | TAN THANH |02 | BINH DAI |03 | BA MUM |04 | AN THUY |05 | CON TRAU |--------------------------------------------------